Vállaj Község 
Önkormányzata 
Képviselő-testületének
7/2016.(V.31.)   
rendelete

A települési szilárd  hulladékkal kapcsolatos közszolgáltatás
módosításáról szóló 7/2007.(IX.27.) önkormányzati rendelet

Vállaj Község Önkormányzata Képviselő-testülete a hulladékról szóló 2012. évi CLXXXV. törvény 35. §, 88. § (4) bekezdésében kapott felhatalmazás alapján, az Alaptörvény 32. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. tv. 13. § (1) bekezdés 19.) pontjában meghatározott feladatkörében eljárva - a következőket rendeli el:
1.§
A települési szilárd hulladékkal kapcsolatos közszolgáltatásról szóló módosított 7/2007. (IX.27.) önkormányzati rendelet (továbbiakban: R.) 5.§ (1)- (2) bekezdése helyébe a következő rendelkezés lép:
„ (1) Az ingatlantulajdonos a települési szilárd hulladék gyűjtésére és elszállítására a szolgáltató szállítóeszközéhez rendszeresített gyűjtőedényt, valamint  - a szolgáltató által rendelkezésre bocsátott gyűjtőedényzet űrtartalmát meghaladó mennyiségű alkalmi hulladék gyűjtésére -  a szolgáltató által rendelkezésre  bocsátott és azonosító jellel ellátott  gyűjtőeszközt köteles igénybe venni. A vegyes hulladék gyűjtésére szolgáló gyűjtőedényt az ingatlanhasználó  köteles megvásárolni.”

     „ (2)  Az igénybe veendő gyűjtőedények típusai:
      a) 60 liter gyűjtőedény				
      b) 80 liter gyűjtőedény
c)120 literes gyűjtőedény”		
		
2. §
A R. 5. §-a az alábbi (3) bekezdéssel egészül ki: 
„(3) Az 5. § (2) bekezdés a) pontjában meghatározott 60 literes, és a 5.§ (2) bekezdés  b) pontjában meghatározott  80 literes gyűjtőedényt az ingatlanhasználó természetes személy abban az esetben veheti igénybe, ha a lakóingatlant egyedül és életvitelszerűen használja, és ezt az önkormányzat jegyzője által kiadott igazolással a közszolgáltató felé bizonyítja. Az Önkormányzati Hivatal ellenőrizheti annak tényét, hogy az ingatlanhasználó a lakóingatlant egyedül és életvitelszerűen használja-e.”  
3.§
Ez a rendelet 2016. május  31-én lép hatályba.

